Gliuonas
Gliuonas – bemasės sąveikos tarp kvarkų elementarioji dalelė, perduodanti stipriąją sąveiką ir netiesiogiai susiejanti protonus ir neutronus atomų branduoliuose. Tai vektoriniai sąveikos bozonai, kurie tarpininkauja stipriojoje kvarkų spalvinio krūvio sąveikoje kvantinėje chromodinamikoje. Kitaip nei neutralus fotonas kvantinėje elektrodinamikoje, gliuonas pats dalyvauja stipriojoje sąveikoje. Taip yra todėl, kad jis neša spalvinį krūvį ir dėl to sąveikauja su pačiu savimi. Egzistuoja aštuoni nepriklausomi gliuonų tipai.